E.

mivel a megállapodás érvényességének időtartama alatt — az Unió kereskedelmi hiánya, amely a megállapodás hatálybalépését megelőző 12 hónapos időszakban 7,6 milliárd eurót tett ki, a megállapodás érvényességének ötödik évére 2,5 milliárd eurós kereskedelmi többletbe fordult át; — a Koreába irányuló uniós kivitel a megállapodás hatálybalépését megelőző 12 hónapos időszakban 30,6 milliárd euró volt, a megállapodás érvényességének ötödik évére pedig 44,9 milliárd eurót tett ki, ami 47 %-os növekedést jelent, és ebbe beletartozik az olyan termékek Koreába történő uniós kivitele is, amelyeket a megállapodás teljes mértékben (57 %-os emelkedés) vagy részben (71 %-os emelkedés) liberalizált, valamint a legnagyobb kedvezményben részesített nemzetre vonatkozó záradék értelmében nullaszázalékos vám alá eső termékek Koreába történő uniós kivitele is, amely 25 %-kal (1,9 milliárd euróra) nőtt; — az Unióba irányuló koreai behozatal a megállapodás érvényességének ötödik évére a megállapodás hatálybalépését megelőző 12 hónapos időszakhoz képest 11 %-kal, 42,3 milliárd euróra nőtt, és ebbe beletartozik az olyan termékek Unióba történő koreai behozatala is, amelyeket a megállapodás teljes mértékben (35 %-os emelkedés) vagy részben (64 %-os emelkedés) liberalizált, valamint a legnagyobb kedvezményben részesített nemzetre vonatkozó záradék értelmében nullaszázalékos vám alá eső termékek Unióba történő koreai behozatala is, amely 29 %-kal (5,8 milliárd euróra) nőtt; — az Unió részesedése a teljes koreai importból a megállapodás hatálybalépését megelőző 9 %-ról a megállapodás érvényességének negyedik évére 13 %-ra emelkedett; ugyanakkor a teljes koreai kivitelből való uniós részesedés 11 %-ról alig 9 %-ra esett vissza; — a személygépjárművek Koreába irányuló uniós kivitele a megállapodás hatálybalépését megelőző 12 hónapos időszakban kétmilliárd euró volt, a megállapodás érvényességének ötödik évére pedig 6,9 milliárd eurót tett ki, ami 246 %-os növekedést jelent; — a személygépjárművek Koreából az Unióba történő behozatala a megállapodás hatálybalépését megelőző 12 hónapos időszakban 2,6 milliárd euró volt, a megállapodás érvényességének ötödik évére pedig 4,5 milliárd eurót tett ki, ami 71 %-os növekedést jelent; — a szolgáltatások uniós kivitele 2014-ben 11,9 milliárd eurót tett ki, ami az előző évhez képest 11 %-os növekedést jelent, és a Koreával szembeni uniós kereskedelmi többletet a szolgáltatási szektorban 2014-re hatmilliárd euróra emelte; ugyanakkor a szolgáltatások Koreából az Unióba történő behozatala hatmilliárd eurót tett ki, ami 2013-hoz képest 4 %-os emelkedést jelent; — az Unió Koreába irányuló közvetlen külföldi befektetései 2014-ben elérték a 43,7 milliárd eurót, és ezzel az Unió Korea legnagyobb befektetője lett; a Koreából az Unióba irányuló közvetlen külföldi befektetések ezzel szemben 20,3 milliárd euróra rúgtak, ami az előző évhez képest 35 %-os növekedés; — az Unió preferencia-kihasználtsági aránya a koreai piacon 68,5 %-ra emelkedett, Korea preferencia-kihasználtsági aránya pedig megközelítőleg 85 %-os; — hét különbizottság és hét munkacsoport jött létre, és párbeszéd indult a szellemi tulajdonról; — működésbe lépett a kereskedelemmel és a fenntartható fejlődéssel foglalkozó bizottság, amely az Unió és Korea közötti megállapodás kereskedelemmel és fenntartható fejlődéssel foglalkozó fejezetének végrehajtására összpontosító speciális szerv;